Help:VisualEditor/Maps/el

 Κύριες σελίδες βοήθειας:
 * τρέχουσα: Πώς να χρησιμοποιήσετε το Kartographer στον VisualEditor
 * Εισαγωγή στον Kartographer σε wikitext
 * Πώς να χρησιμοποιήσετε το Kartographer - εκτενής σελίδα βοήθειας



Προσθήκη χαρτών με τον VisualEditor


Εισαγωγή χάρτη


Για να προσθέσετε έναν νέο χάρτη στη σελίδα, επιλέξτε «Εισαγωγή» στο μενού εργαλείων του VisualEditor. Πατήστε το "Περισσότερα" για να δείτε ολόκληρο το μενού, και μετά επιλέξτε "Χάρτης". Αυτό θα προσθέσει ένα χάρτη στην τρέχουσα θέση όπου βρίσκεται ο δρομέας σας στη σελίδα.





Ρύθμιση κεντρικού σημείου χάρτη, μεγέθους και αναλογιών
Το παράθυρο διαλόγου εμφανίζει έναν διαδραστικό χάρτη με τρεις καρτέλες κάτω από αυτόν: "Περιοχή χάρτη" ​​(επιλεγμένη από προεπιλογή), "Περιεχόμενα χάρτη" ​​και "Επιλογές". Για να ορίσετε μια τοποθεσία, σύρετε το κέντρο και τις γωνίες του διαδραστικού χάρτη και χρησιμοποιήστε τα κουμπιά "+" και "-" στο κάτω μέρος του χάρτη για να αλλάξετε το επίπεδο ζουμ έως ότου ο διαδραστικός χάρτης εμφανίσει την περιοχή που θέλετε. Μπορείτε επίσης να εισαγάγετε χειροκίνητα γεωγραφικό πλάτος, γεωγραφικό μήκος, επίπεδο ζουμ και μέγεθος στα πεδία κάτω από τον χάρτη.



Προσθήκη δεικτών και σχημάτων
Για να προσθέσετε σχήματα και δείκτες στον χάρτη, κάντε κλικ στην καρτέλα "Περιεχόμενα χάρτη" ​​για να εμφανιστεί μια γραμμή εργαλείων. Μπορείτε να προσθέσετε γραμμές, ορθογώνια, πολύγωνα και δείκτες.

Αφού προσθέσετε ένα στοιχείο, χρησιμοποιήστε το εικονίδιο με μολύβι και χαρτί στη γραμμή εργαλείων του χάρτη για να το τροποποιήσετε. Σημειώστε ότι η προσθήκη στοιχείων στον χάρτη εκφράζει αυτόματα κάθε στοιχείο ως GeoJSON στο πεδίο κειμένου στο κάτω μέρος του παραθύρου. Μπορείτε επίσης να επικολλήσετε έγκυρο GeoJSON στο πεδίο κειμένου. Για να αφαιρέσετε ένα στοιχείο, επιλέξτε το εικονίδιο του κάδου απορριμμάτων ακολουθούμενο από το στοιχείο που θέλετε να διαγράψετε. Στη συνέχεια, κάντε κλικ στο "Αποθήκευση". Μπορείτε επίσης να διαγράψετε το στοιχείο από το πεδίο GeoJSON παρακάτω.





Επιλογές μορφοποίησης
Στην καρτέλα "Επιλογές", μπορείτε να αλλάξετε τη στοίχιση του χάρτη στη σελίδα και να επιλέξετε μια γλώσσα για τις ετικέτες χαρτών. Σημειώστε: Δεν είναι όλες οι ετικέτες διαθέσιμες σε κάθε γλώσσα. (Περισσότερες πληροφορίες για τις γλώσσες χάρτη).



Αποθήκευση χάρτη
Όταν τελειώσετε, πατήστε «Εισαγωγή» (το κουμπί στην επάνω γωνία του παραθύρου) για να δημιουργήσετε τον χάρτη σας στη σελίδα. Αυτό κλείνει το παράθυρο διαλόγου.



Επεξεργασία υπάρχοντος χάρτη
Για να επεξεργαστείτε τις ιδιότητες ενός υπάρχοντος χάρτη, επιλέξτε τον χάρτη και, στη συνέχεια, κάντε κλικ στο κουμπί "Επεξεργασία" που εμφανίζεται.

Για να αλλάξετε το μέγεθος ενός υπάρχοντος χάρτη, επιλέξτε τον χάρτη στο VisualEditor και στη συνέχεια μετακινήστε τα βέλη αλλαγής μεγέθους που εμφανίζονται στην κάτω γωνία του χάρτη. Λάβετε υπόψη ότι αυτό αλλάζει μόνο το μέγεθος του πλαισίου του χάρτη στη σελίδα, όχι το επίπεδο ζουμ ή οποιαδήποτε άλλη από τις ιδιότητες του χάρτη.

Για να αλλάξετε τη θέση ενός χάρτη στη σελίδα, επιλέξτε τον χάρτη και, στη συνέχεια, σύρετε τον χάρτη στη νέα του θέση.



Αφαίρεση χαρτών με τον VisualEditor
Για να αφαιρέσετε έναν χάρτη, επιλέξτε τον και, στο πληκτρολόγιό σας, πατήστε το πλήκτρο Delete ή το συνδυασμό πλήκτρων CTRL-X. Μπορείτε επίσης να επιλέξετε "Αποκοπή" από το μενού "Επεξεργασία" του προγράμματος περιήγησής σας.



Προηγμένες ρυθμίσεις χάρτη
Για προχωρημένες επιλογές στην επεξεργασία και τη σήμανση χαρτών Kartographer ανατρέξτε στην.